pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐบาลผลักดัน 116 โครงการ หนุนพัฒนาพื้นที่ระเบียงเศรษฐกิจภาคใต้ (ชุมพร ระนอง สุราษฎร์ธานี และนครศรีธรรมราช)
วันอังคารที่ 22 มกราคม 2562
รัฐบาลผลักดัน 116 โครงการ หนุนพัฒนาพื้นที่ระเบียงเศรษฐกิจภาคใต้ (ชุมพร ระนอง สุราษฎร์ธานี และนครศรีธรรมราช)
คณะรัฐมนตรีเห็นชอบ 116 โครงการ ผลักดันการพัฒนาพื้นที่ระเบียงเศรษฐกิจภาคใต้จังหวัดชุมพร ระนอง และพื้นที่จังหวัดสุราษฎร์ธานี นครศรีธรรมราช รวม 106,790.13 ล้านบาท (กรอบวงเงินปี 2562 – 2565)
วันนี้ (22 มกราคม 2562) ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) นายณัฐพร จาตุศรีพิทักษ์ ที่ปรึกษารัฐมนตรีประจําสํานักนายกรัฐมนตรี เปิดเผยว่า คณะรัฐมนตรีเห็นชอบ เรื่อง การศึกษาความเหมาะสมในรายละเอียดของรูปแบบการพัฒนาในพื้นที่จังหวัดชุมพร – ระนอง และพื้นที่จังหวัดสุราษฎร์ธานี – นครศรีธรรมราช (การพัฒนาพื้นที่ระเบียงเศรษฐกิจภาคใต้อย่างยั่งยืน) (Southern Economic Corridor : SEC)
สํานักงานสภาพัฒนาการเศรษฐกิจและสังคมแห่งชาติ (สศช.) ได้สนอการศึกษาความเหมาะสมในรายละเอียดของรูปแบบการพัฒนาในพื้นที่จังหวัดชุมพร – ระนอง และพื้นที่จังหวัดสุราษฎร์ธานี – นครศรีธรรมราช (การพัฒนาพื้นที่ระเบียงเศรษฐกิจภาคใต้อย่างยั่งยืน) (Southern Economic Corridor : SEC) ใน 4 ด้านสําคัญ ได้แก่ (1) การพัฒนาประตูการค้าฝั่งตะวันตก (2) การพัฒนาประตูสู่การท่องเที่ยวอ่าวไทยและอันดามัน (3) การพัฒนาอุตสาหกรรมฐานชีวภาพและการแปรรูปการเกษตรมูลค่าสูง และ (4) การอนุรักษ์ทรัพยากรธรรมชาติ การส่งเสริมวัฒนธรรม และการพัฒนาเมืองน่าอยู่ รวมทั้งสิ้น 116 โครงการ กรอบวงเงินปี 2562 – 2565 รวม 106,790.13 ล้านบาท โดยมีโครงการจําเป็นเร่งด่วน (Quick – win) 5 โครงการ วงเงิน 448.6973 ล้านบาท
ทั้งนี้ การพัฒนาพื้นที่ระเบียงเศรษฐกิจภาคใต้ (ประกอบด้วยจังหวัดระนอง จังหวัดชุมพร จังหวัดสุราษฎร์ธานี และจังหวัดนครศรีธรรมราช) อย่างยั่งยืน (Southern Economic Corridor : SEC) มีวัตถุประสงค์จะพัฒนาให้เป็นพื้นที่เศรษฐกิจใหม่และเป็นต้นแบบการพัฒนาศูนย์กลางความเจริญในแต่ละภูมิภาคของประเทศ
...............................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐมนตรีช่วยสมชายฯ ร่วมคณะนายกฯ ลงพื้นที่เยี่ยมชมสวนพฤกษศาสตร์พุแค และ ศูนย์ OTOP คอมเพล็กซ์ พุแค จ.สระบุรี
วันจันทร์ที่ 28 มกราคม 2562
รัฐมนตรีช่วยสมชายฯ ร่วมคณะนายกฯ ลงพื้นที่เยี่ยมชมสวนพฤกษศาสตร์พุแค และ ศูนย์ OTOP คอมเพล็กซ์ พุแค จ.สระบุรี
รัฐมนตรีช่วยสมชายฯ ร่วมคณะนายกฯ ลงพื้นที่เยี่ยมชมสวนพฤกษศาสตร์พุแค และ ศูนย์ OTOP คอมเพล็กซ์ พุแค จ.สระบุรี
วันนี้ (28 มกราคม 2562) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ร่วมเดินทางกับคณะนายกรัฐมนตรี นายประยุทธ์ จันทร์โอชา ไปตรวจราชการในพื้นที่จังหวัดสระบุรี โดยเยี่ยมชมสวนพฤกษศาสตร์พุแค ซึ่งเป็นสวนพฤกษศาสตร์แห่งแรกของประเทศไทย และเป็นพื้นที่ป่าอนุรักษ์ใกล้ชุมชน ตามโครงการป่าในเมือง : สวนป่าประชารัฐเพื่อความสุขของคนไทย “ โดยพัฒนาพื้นที่และสิ่งอํานวยความสะดวก เพื่อรองรับการให้บริการประชาชน อาทิ การศึกษาเรียนรู้ การพักผ่อนหย่อนใจ และการออกกําลังกาย เป็นต้น
จากนั้นคณะนายกรัฐมนตรีได้เดินทางไปเยี่ยมชมศูนย์ OTOP คอมเพล็กซ์พุแค “ศูนย์รวบรวมและจําหน่ายสินค้า OTOP ทั่วประเทศ ศูนย์ฝึกอาชีพ OTOP และศูนย์การเรียนรู้ครบวงจ รใหญ่ที่สุดในประเทศไทย” และเยี่ยมชมการท่องเที่ยว OTOP นวัตวิถี ตามโครงการไทยนิยม ยั่งยืน ณ ตลาดหัวปลี ตลาดสร้างสุข ชุมชนร่วมสร้าง พุแค สระบุรี
รัฐบาลไทย-ข่าวทำเนียบรัฐบาล-สามดำ หนึ่งทอง มหัศจรรย์สามเหลี่ยมชายแดนใต้
วันศุกร์ที่ 28 เมษายน 2560
$("#video-player3").css("background-color", "#000000");
var container = document.getElementById("video-player3");
flowplayer.conf = {
share       :false,  // --> set share button
// facebook    :true,
// ratio       :9/16,    // --> set ratio
// seekable    :true,
// autoplay    :false,
// splash   : true,
// chromecast  :true,
// auto quality
// hlsQualities:true,
poster      :"https://media.thaigov.go.th/uploads/thumbnail/news/2017/04/3377_appMP39-3179-A-696x365.jpg", //poster
// swf         :"flowplayer.swf",
// hlsQualities:[{level: -1, label: "ABR"},{level: 1, label: "SD"}, {level: 6, label: "HD"}],
};
flowplayer(container, {
clip: {
sources: [
{
// type: "video/mp4",//ถ้า เป็น streamming application/x-mpegurl
// src:  "vod/testcar.mp4"
// type: "application/x-mpegurl",
// file: "smil.php?filename=hp_2.mp4/playlist.m3u8",
type: "video/mp4",//ถ้า เป็น streamming application/x-mpegurl
src:  "https://media.thaigov.go.th/uploads/vod/155/2017/04/mp3/05สามดํา หนึ่งทอง มหัศจรรย์สามเหลี่ยมชายแดนใต้.mp3"
}
],
title: "สามดํา หนึ่งทอง มหัศจรรย์สามเหลี่ยมชายแดนใต้  ",
// qualities: ["160p", "260p", "530p", "800p"],
// defaultQuality: "260p"
}
});
สามดํา หนึ่งทอง มหัศจรรย์สามเหลี่ยมชายแดนใต้
รัฐบาลพัฒนาสายพันธุ์และระบบการผลิตปศุสัตว์ที่มีชื่อเสียง เพื่อยกระดับเศรษฐกิจของสามเหลี่ยมชายแดนใต้
ต่อจากนี้ไป ขอเชิญรับฟังไทยคู่ฟ้า ครับ
รัฐบาลขับเคลื่อนโครงการ 3 ดํา 1 ทอง มหัศจรรย์สามเหลี่ยมชายแดนใต้ ตามนโยบายนายกรัฐมนตรีที่ต้องการพัฒนางานปศุสัตว์จังหวัดชายแดนใต้ โดยตั้งเป้าใน 1 ปีแรก จะผลิต 3 ดํา ได้แก่ แพะดําพันธุ์แบล็กเบงกอล แกะดําพันธุ์ซานต้าอิเนส อย่างละ 100,000 ตัว และวัวดํา 20,000 ตัว และผลิต 1 ทอง คือ ไก่เบตง ซึ่งมีขนสีเหลืองทองอีก 100,000 ตัว ซึ่งคาดว่าจะสร้างรายรวมทั้งหมดกว่า 1,900 ล้านบาทต่อปี และจะขยายจํานวนการเลี้ยงไก่เบตงซึ่งมีชื่อเสียงมากเป็น 300,000 ตัวในปี 2562 เน้นวิธีเลี้ยงและแปรรูปตามมาตรฐานสากล จัดการของเสียอย่างถูกหลักวิชาการ และจัดหาตลาดในประเทศเชื่อมโยงกับตลาดโลก เพื่อยกระดับรายได้และคุณภาพชีวิตประชาชน และช่วยแก้ไขปัญหาความไม่สงบในพื้นที่ชายแดนใต้ได้อย่างยั่งยืน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ออมสินออกเงินฝากเผื่อเรียกพิเศษ 4 เดือน ดอกเบี้ย 1.15% /ปี พร้อมขยายเวลารับฝาก เงินฝากเผื่อเรียกพิเศษ 10 เดือน ดอกเบี้ย 1.25% /ปี บุคคลธรรมดาได้รับยกเว้นภาษี รับฝากถึง 30 ธ.ค.60
วันอังคารที่ 10 ตุลาคม 2560
ออมสินออกเงินฝากเผื่อเรียกพิเศษ 4 เดือน ดอกเบี้ย 1.15% /ปี พร้อมขยายเวลารับฝาก เงินฝากเผื่อเรียกพิเศษ 10 เดือน ดอกเบี้ย 1.25% /ปี บุคคลธรรมดาได้รับยกเว้นภาษี รับฝากถึง 30 ธ.ค.60
ธนาคารออมสิน นําเสนอ “เงินฝากเผื่อเรียกพิเศษ 4 เดือน” ดอกเบี้ย 1.15% ต่อปี และขยายการรับฝาก “เงินฝากเผื่อเรียกพิเศษ 10 เดือน” (10 M) ดอกเบี้ย 1.25% ต่อปี ทั้ง 2 ประเภทรับฝากตั้งแต่บัดนี้จนถึง 30 ธันวาคม 2560 ผู้ฝากบุคคลธรรมดา ดอกเบี้ยได้รับยกเว้นภาษี
นายชาติชาย พยุหนาวีชัย ผู้อํานวยการธนาคารออมสิน เปิดเผยว่า ธนาคารออมสินในฐานะสถาบันการเงินของรัฐที่ดําเนินภารกิจสําคัญคือ มุ่งมั่นทําหน้าที่ส่งเสริมการออม และนําเสนอรูปแบบการออมผ่านผลิตภัณฑ์เงินฝากที่หลากหลาย เพื่อสนับสนุนภาคการออมอย่างยั่งยืน โดยมีการปรับปรุงและพัฒนาผลิตภัณฑ์เงินฝากอย่างต่อเนื่อง ล่าสุดนี้ ธนาคารฯ ได้นําเสนอผลิตภัณฑ์เงินฝากที่มีผลตอบแทนที่น่าสนใจ คือ “เงินฝากเผื่อเรียกพิเศษ 4 เดือน” อัตราดอกเบี้ย 1.15% ต่อปี (เทียบเท่าเงินฝากประจํา 1.35% ต่อปี) พร้อมกับขยายเวลาการรับฝาก “เงินฝากเผื่อเรียกพิเศษ 10 เดือน (10M)” อัตราดอกเบี้ย 1.25% ต่อปี (เทียบเท่าเงินฝากประจํา 1.47% ต่อปี) เปิดรับฝากแล้วตั้งแต่บัดนี้เป็นต้นไป จนถึงวันที่ 30 ธันวาคม 2560 นี้เท่านั้น ณ สาขาธนาคารออมสินทุกแห่งทั่วประเทศ
ทั้งนี้ เงินฝากทั้ง 2 ประเภทดังกล่าว ธนาคารฯ เปิดรับฝากทั้งบุคคลธรรมดาอายุตั้งแต่ 7 ปีขึ้นไป และนิติบุคคลทุกประเภท โดยบุคคลธรรมดาดอกเบี้ยจะได้รับการยกเว้นภาษี เปิดบัญชีขั้นต่ํา 10,000 บาท ฝากเพิ่มครั้งละไม่ต่ํากว่า 1,000 บาท ถอนเท่าใดก็ได้ แต่ถ้าถอนหรือปิดบัญชีก่อนครบระยะเวลาฝาก จํานวนเงินที่ถอนจะได้รับดอกเบี้ยในอัตราดกเบี้ยเงินฝากเผื่อเรียก ลงรับดอกเบี้ยเมื่อครบระยะเวลาฝาก โดยจะโอนเข้าบัญชีเผื่อเรียกที่เปิดไว้เป็นบัญชีคู่โอน
สอบถามข้อมูลเพิ่มเติมได้ที่ธนาคารออมสินทุกสาขากว่า 1,070 แห่ง ทั่วประเทศ หรือ ศูนย์ลูกค้าสัมพันธ์ธนาคารออมสิน Call Center โทร.1115 หรือสามารถติดตามข้อมูลเพิ่มเติมได้ตามสื่อประชาสัมพันธ์ของธนาคารฯ ทุกช่องทาง ได้แก่ Website : www.gsb.or.th, Facebook : GSB Society, Official Line : GSB ธนาคารออมสิน
รัฐบาลไทย-ข่าวทำเนียบรัฐบาล- โฆษกรัฐบาลเผย นายกฯ งดภารกิจชลบุรี เพื่อเตรียมเข้าเฝ้าสมเด็จพระบรมโอรสาธิราช หากทรงโปรดให้เฝ้าถวายรายงานของรัฐบาลตามห้วงระยะเวลา แจงไม่มีกำหนดแถลงข่าวใดๆตามข่าวลือในโซเชี่ยล แนะปร
วันอังคารที่ 1 พฤศจิกายน 2559
โฆษกรัฐบาลเผย นายกฯ งดภารกิจชลบุรี เพื่อเตรียมเข้าเฝ้าสมเด็จพระบรมโอรสาธิราช หากทรงโปรดให้เฝ้าถวายรายงานของรัฐบาลตามห้วงระยะเวลา แจงไม่มีกําหนดแถลงข่าวใดๆตามข่าวลือในโซเชี่ยล แนะปร
โฆษกรัฐบาลเผย นายกฯ งดภารกิจชลบุรี เพื่อเตรียมเข้าเฝ้าสมเด็จพระบรมโอรสาธิราช หากทรงโปรดให้เฝ้าถวายรายงานของรัฐบาลตามห้วงระยะเวลา แจงไม่มีกําหนดแถลงข่าวใดๆตามข่าวลือในโซเชี่ยล แนะประชาชนเปิดรับข่าวทางการ อย่าหวั่นไหวไปกับข่าวปล่อยข่าวลือ
วันที่ 12 ตุลาคม 2559 พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า ในวันนี้ พลเอกประยุทธ์ จันทร์โอชา นายกรัฐมนตรี งดภารกิจที่จังหวัดชลบุรี ซึ่งเป็นการหารือร่วมกับ คณะกรรมการ กรอ.ส่วนกลาง และ คณะกรรมการ กรอ.กลุ่มจังหวัดภาคตะวันออก เพื่อเตรียมเข้าเฝ้าสมเด็จพระบรมโอรสาธิราช สยามมกุฎราชกุมาร หากทรงโปรดให้เข้าเฝ้าเพื่อถวายรายงานของรัฐบาล ตามห้วงเวลาปกติ จึงได้มอบหมายให้ นายสมคิด จาตุศรีพิทักษ์ รองนายกรัฐมนตรีปฏิบัติหน้าที่แทน
"ท่านนายก ไม่มีกําหนดการที่จะแถลงข่าวใด ๆ เป็นพิเศษในวันนี้ ขอพี่น้องประชาชนอย่าให้ความสนใจหรือตื่นตระหนกไปกับข่าวลือในโซเชี่ยลมีเดีย ที่อาจสร้างความวิตกหวั่นไหว ซึ่งไม่สามารถตรวจสอบความน่าเชื่อถือได้ จึงอยากขอให้พี่น้องประชาชนเปิดรับข่าวในช่องทางการ ที่มีความถูกต้อง เที่ยงตรง"
---------------------------
รัฐบาลไทย-ข่าวทำเนียบรัฐบาล-รมว.พม. กำชับเจ้าหน้าที่เร่งช่วยเหลือครอบครัวผู้ด้อยโอกาส และคนพิการ ที่ จ.อุบลราชธานี และชลบุรี
วันอังคารที่ 2 พฤษภาคม 2560
รมว.พม. กําชับเจ้าหน้าที่เร่งช่วยเหลือครอบครัวผู้ด้อยโอกาส และคนพิการ ที่ จ.อุบลราชธานี และชลบุรี
รมว.พม. กําชับเจ้าหน้าที่เร่งช่วยเหลือครอบครัวผู้ด้อยโอกาส และคนพิการ ที่ จ.อุบลราชธานี และชลบุรี
วันนี้ (2 พ.ค. 60) เวลา 08.00 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยภายหลังการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 621/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม ว่า จากกรณีหญิงวัย 50 ปี ต้องรับภาระเลี้ยงดูลูกสาวคนโตวัย 18 ปี ที่พิการทางสมองตั้งแต่กําเนิดร่างกายผอมซูบ แขน-ขาลีบ และไม่สามารถช่วยเหลือตัวเองได้ และลูกชายคนเล็กวัย 4 ขวบ ส่วนลูกชายคนกลาง ส่งไปเรียนหนังสือฟรีที่โรงเรียนกีฬาอีกจังหวัด โดยผู้เป็นสามีต้องทํางานรับจ้างหาเลี้ยงจุนเจือครอบครัวเพียงคนเดียว มีรายได้เพียงวันละ 150 บาท ครอบครัวดังกล่าวมีฐานะยากจน อาศัยในบ้านสภาพเก่าทรุดโทรมใกล้ผุพังไม่สามารถกันฝนได้ ที่อําเภอโขงเจียม จังหวัดอุบลราชธานี นั้น ตนได้กําชับให้พัฒนาสังคมและความมั่นคงของมนุษย์จังหวัดอุบลราชธานี (พมจ.อุบลราชธานี) พร้อมหน่วยงานที่เกี่ยวข้องในพื้นที่สังกัดกระทรวงการพัฒนาสังคมฯ ลงพื้นที่เยี่ยมครอบครัว เพื่อตรวจสอบข้อเท็จจริงและประเมินทางสังคมของครอบครัวดังกล่าว พร้อมเร่งให้การช่วยเหลือในเบื้องต้นตามภารกิจด้านคนพิการและด้านเด็กของกระทรวงการพัฒนาสังคมฯ และมอบสิ่งของเครื่องใช้ที่จําเป็นอุปกรณ์ด้านการศึกษา อีกทั้งประสานความร่วมมือกับหน่วยงานที่เกี่ยวข้องในพื้นที่ ช่วยเหลือดูแลในเรื่องการรักษาพยาบาลอาการป่วยของเด็กสาวอย่างต่อเนื่อง และช่วยเหลือด้านการศึกษาของเด็กชายทั้ง 2 คน ในระยะยาว รวมถึง การปรับปรุงสภาพที่อยู่อาศัยให้ถูกสุขลักษณะ มีความมั่นคง และปลอดภัย อีกทั้ง การแนะนําให้คําปรึกษาในเรื่องการส่งเสริมการประกอบอาชีพ เพื่อสร้างรายได้ ที่มั่นคงและเพียงพอ สามารถเลี้ยงดูครอบครัวได้
พลตํารวจเอก อดุลย์ กล่าวเพิ่มเติมว่า สําหรับกรณีเด็กชายวัย 2 ขวบ พิการตาบอด ตั้งแต่กําเนิด อาศัยอยู่กับผู้เป็นแม่ ที่มีอาชีพรับจ้างทั่วไป และยายแก่ชราวัย 68 ปี ด้านผู้เป็นพ่อทิ้งไปตั้งแต่ยังไม่เกิด ทั้ง 3 ชีวิต อาศัยในห้องแถวคับแคบ สภาพเก่าทรุดโทรม ครอบครัวมีฐานะยากจน ไม่มีเงินค่ารักษาพยาบาล ที่อําเภอเมือง จังหวัดชลบุรี นั้น ตนได้กําชับให้พัฒนาสังคมและ ความมั่นคงของมนุษย์จังหวัดชลบุรี (พมจ.ชลบุรี) พร้อมหน่วยงานที่เกี่ยวข้องในพื้นที่สังกัดกระทรวงการพัฒนาสังคมฯ ลงพื้นที่เยี่ยมครอบครัวดังกล่าว เพื่อตรวจสอบข้อเท็จจริงและประเมินทางสังคมของครอบครัวดังกล่าว และให้การช่วยเหลือในเบื้องต้นตามภารกิจด้านคนพิการและผู้สูงอายุของกระทรวงการพัฒนาสังคมฯ พร้อมประสานหน่วยงานที่เกี่ยวข้องช่วยเหลือดูแลด้านการรักษาพยาบาลอย่างต่อเนื่อง
รัฐบาลไทย-ข่าวทำเนียบรัฐบาล-ข่าวดี มติ ครม. ขยายความครอบคลุมผู้ประกันตนรับสิทธิว่างงานเนื่องจากเหตุสุดวิสัย [กระทรวงแรงงาน]
วันพฤหัสบดีที่ 16 เมษายน 2563
ข่าวดี มติ ครม. ขยายความครอบคลุมผู้ประกันตนรับสิทธิว่างงานเนื่องจากเหตุสุดวิสัย [กระทรวงแรงงาน]
สามารถรับเงินกรณีว่างงาน 62 เปอร์เซ็นต์ ของค่าจ้างรายวัน ไม่เกิน 90 วัน
รัฐบาลไทย-ข่าวทำเนียบรัฐบาล-​กระทรวงเกษตรฯ ย้ำชัด “เราจะไม่ทิ้งกัน” พร้อมเปิดระบบรับเรื่องอุทธรณ์ของเกษตรกร ดีเดย์พร้อมใช้งาน 16 พ.ค. นี้
วันเสาร์ที่ 16 พฤษภาคม 2563
​กระทรวงเกษตรฯ ย้ําชัด “เราจะไม่ทิ้งกัน” พร้อมเปิดระบบรับเรื่องอุทธรณ์ของเกษตรกร ดีเดย์พร้อมใช้งาน 16 พ.ค. นี้
​กระทรวงเกษตรและสหกรณ์พร้อมเปิดระบบรับเรื่องอุทธรณ์ของเกษตรกรที่มีปัญหา ดีเดย์พร้อมใช้งานวันนี้วันแรก
นายอนันต์ สุวรรณ์รัตน์ ปลัดกระทรวงเกษตรและสหกรณ์ เปิดเผยว่า ตามมติ ครม. เมื่อวันที่ 28 เมษายน 2563 เห็นชอบให้กระทรวงเกษตรและสหกรณ์ดําเนินโครงการช่วยเหลือเยียวยาเกษตรกรที่ได้รับผลกระทบจากการแพร่ระบาดของไวรัสโควิด-19 ซึ่งมีกรอบเยียวยาไม่เกิน 10 ล้านราย รายละ 5,000 บาท เป็นเวลา 3 เดือน ตั้งแต่เดือน พ.ค. - ก.ค. 63 ทั้งนี้ มีเกษตรกรที่ขึ้นทะเบียนและผ่าน การตรวจสอบคุณสมบัติมีสิทธิ์ในการรับเงินเยียวยา ถือเป็นเกษตรกรกลุ่มที่ 1 จํานวน 8.33 ล้านราย ภายหลังจากการตรวจสอบความซ้ําซ้อนกับทะเบียนฐานประกันสังคม ทะเบียนข้าราชการบํานาญ ทะเบียนข้าราชการ และโครงการเราไม่ทิ้งกัน ทําให้คงเหลือเกษตรกรที่มีคุณสมบัติได้รับเงินเยียวยา จํานวน 6.77 ล้านราย โดยทาง ธกส. พร้อมจะดําเนินการจ่ายเงินให้เกษตรกรในกลุ่มที่ 1 ในชุดแรก จํานวน 3.3 ล้านราย ระหว่างวันที่ 15 - 20 พ.ค. 63 นี้ ส่วนที่เหลืออีก 3.4 ล้านราย อยู่ระหว่างการคัดกรองความซ้ําซ้อนกับมาตรการอื่นๆ    ซึ่งคาดว่าจะสามารถรับเงินเยียวยาได้ภายในวันที่ 25 พ.ค. 63 ทั้งนี้ เกษตรกรสามารถตรวจสอบสิทธิ์รับเงินเยียวยาได้จากระบบตรวจสอบสิทธิ์รับเงินเยียวยาเกษตรกร ที่เว็ปไซต์กระทรวงเกษตรและสหกรณ์ www.moac.go.th หรือ http://savefarmer.oae.go.th/ โดยตรง และสามารถติดตามผลการโอนเงินได้จากเว็ปไซต์ของ ธ.ก.ส. www.เยียวยาเกษตรกร.com หรือตู้ปรับสมุดหน้า ธ.ก.ส. ทั่วประเทศ และจากตู้ ATM ได้ทุกธนาคาร
อย่างไรก็ตาม ในส่วนของเกษตรกรที่ได้ขึ้นทะเบียนแล้ว แต่ประสบปัญหายังไม่ได้รับเงินเยียวยาจากสาเหตุต่างๆ กระทรวงเกษตรฯ ได้เปิดให้บริการ “ระบบรับเรื่องอุทธรณ์เงินเยียวยาเกษตรกร” ขึ้น โดยเกษตรกรที่มีปัญหาสามารถโทรศัพท์สอบถาม หรือ เดินทางไปขออุทธรณ์ด้วยตัวเอง ได้ที่หน่วยงานที่เกี่ยวข้องในส่วนภูมิภาค ได้แก่ 1. สํานักงานเกษตรอําเภอและจังหวัด 2. สํานักงานประมงอําเภอและจังหวัด 3. สํานักงานปศุสัตว์อําเภอและจังหวัด 4. สํานักงานหม่อนไหมเฉลิมพระเกียรติฯ เขตหรือศูนย์เครือข่ายใกล้บ้าน   5. เขตบริหารอ้อยและน้ําตาลทราย 1-8 และศูนย์ส่งเสริมอุตสาหกรรมอ้อยและน้ําตาลทรายภาคที่ 1-4 6. สํานักงานสรรพสามิตจังหวัด 7. การยางแห่งประเทศไทย (จังหวัด/สาขา) และ 8. สํานักงานเกษตรและสหกรณ์จังหวัด
ทั้งนี้ เจ้าหน้าที่ของหน่วยงานในพื้นที่จะคอยตอบข้อซักถามต่างๆ และช่วยแก้ไขปัญหา หากมีปัญหาที่หน่วยงานในระดับพื้นที่ ไม่สามารถแก้ไขปัญหาได้ จะส่งเรื่องให้หน่วยงานต้นสังกัดดําเนินการแก้ไขภายใน 5 วัน และหากหน่วยงานต้นสังกัดยังไม่สามารถแก้ไขปัญหาได้อีก จะส่งเรื่องให้กับคณะกรรมการอุทธรณ์ดําเนินการต่อไป ซึ่งเกษตรกรที่ยื่นอุทธรณ์สามารถตรวจสอบสถานะการอุทธรณ์ฯ ได้ด้วยตัวเอง โดยเข้าไปที่เว็ปไซต์กระทรวงเกษตรและสหกรณ์ www.moac.go.th หรือ www.อุทธรณ์เงินเยียวยาเกษตรกร.com ได้โดยตรง
“กระทรวงเกษตรและสหกรณ์ขอให้เกษตรกรทุกรายมั่นใจได้ว่า หน่วยงานต่างๆ ของภาครัฐกําลังดําเนินการอย่างเต็มที่ในการจัดสรรเงินเยียวยาให้แก่เกษตรกร ซึ่งหากเกิดปัญหาใดๆ ขึ้น ท่านสามารถยื่นเรื่องอุทธรณ์ผ่านระบบการรับเรื่องอุทธรณ์ ที่ทางกระทรวงเกษตรฯ ได้จัดเตรียมไว้ เพื่อรองรับและช่วยเหลือเกษตรกรทุกรายภายใต้โครงการฯ ดังกล่าว” นายอนันต์กล่าวทิ้งท้าย
รัฐบาลไทย-ข่าวทำเนียบรัฐบาล-“ยุติธรรม” นำเสนอการดำเนินงานตามแนวทางการปฏิรูปของรัฐบาล  ผ่านรายการเดินหน้าประเทศไทย
วันศุกร์ที่ 27 มกราคม 2560
“ยุติธรรม” นําเสนอการดําเนินงานตามแนวทางการปฏิรูปของรัฐบาล  ผ่านรายการเดินหน้าประเทศไทย
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม บันทึกเทปโทรทัศน์รายการเดินหน้าประเทศไทย
เมื่อวันพฤหัสบดีที่ ๒๖ มกราคม ๒๕๖๐ เวลา ๑๐.๐๐ น.
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
บันทึกเทปโทรทัศน์รายการเดินหน้าประเทศไทย
ในประเด็น “การดําเนินงานของกระทรวงยุติธรรมตามแนวทางการปฏิรูปของรัฐบาล”
โดยมีนายอภิรักษ์ หาญพิชิตวณิชย์ เป็นผู้ดําเนินรายการ
ณ ห้องรับรองกระทรวงยุติธรรม ชั้น ๙ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ กรุงเทพฯ
ทั้งนี้ ออกอากาศผ่านรายการเดินหน้าประเทศไทย ในวันอาทิตย์ที่ ๕ กุมภาพันธ์ ๒๕๖๐
เวลา ๑๘.๐๐ - ๑๘.๒๐ น. ทางสถานีโทรทัศน์รวมการเฉพาะกิจแห่งประเทศไทย
รัฐบาลไทย-ข่าวทำเนียบรัฐบาล-โฆษกรัฐบาลเผย 3 แนวทางจัดกิจกรรมฉลองปีใหม่ เน้นความสามัคคีและเชิดชูสถาบัน ย้ำดำเนินการได้ตามปกติแต่เหมาะสมกับสถานการณ์ ชี้รัฐห่วงใยความปลอดภัย วอนประชาชนปฏิบัติตามกฎหมาย
วันจันทร์ที่ 26 ธันวาคม 2559
โฆษกรัฐบาลเผย 3 แนวทางจัดกิจกรรมฉลองปีใหม่ เน้นความสามัคคีและเชิดชูสถาบัน ย้ําดําเนินการได้ตามปกติแต่เหมาะสมกับสถานการณ์ ชี้รัฐห่วงใยความปลอดภัย วอนประชาชนปฏิบัติตามกฎหมาย
พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยถึงแนวทางการจัดกิจกรรมในช่วงเทศกาลปีใหม่ 2560
วันนี้ 25 ธันวาคม 2559 พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยถึงแนวทางการจัดกิจกรรมในช่วงเทศกาลปีใหม่ 2560 ว่า รัฐบาลเน้นให้ทุกภาคส่วนจัดกิจกรรมใน 3 ลักษณะ คือ 1) กิจกรรมทางศาสนา ที่ประชาชนทุกศาสนาสามารถร่วมปฏิบัติได้ เพื่อแสดงถึงความรักสามัคคีเป็นหนึ่งเดียว 2) กิจกรรมสาธารณะประโยชน์ เช่น ทําความสะอาดที่สาธารณะ บริจาคสิ่งของแก่ผู้ยากไร้ ช่วยเหลือสังคม ฯลฯ 3) กิจกรรมที่แสดงถึงความจงรักภักดีต่อพระบาทสมเด็จพระปรมินทรมหาภูมิพลอดุลเดช และถวายพระพรสมเด็จพระเจ้าอยู่หัวมหาวชิราลงกรณ บดินทรเทพยวรางกูร
“ท่านนายกฯ ย้ําว่า รัฐบาลคํานึงถึงการขับเคลื่อนประเทศให้เดินต่อไปข้างหน้าได้อย่างราบรื่น โดยเฉพาะเพื่อให้ภาคธุรกิจสามารถประกอบการกิจการได้โดยสะดวกและประชาชนมีความสุข ดังนั้น การจัดงานเทศกาลปีใหม่ งานประเพณี กิจกรรมสถานบันเทิง งานแสดงดนตรี งานเลี้ยงสังสรรค์ จึงดําเนินการได้ตามปกติ แต่ขอให้ผู้จัดงานพิจารณาถึงบรรยากาศและความรู้สึกของประชาชนควบคู่ไปด้วย
นอกจากนี้ รัฐบาลยังห่วงใยเรื่องความปลอดภัยในชีวิตและทรัพย์สินของพี่น้องประชาชนในช่วงเทศกาล โดยขอความร่วมมือให้ปฏิบัติตามคําแนะนําของเจ้าหน้าที่ เช่น ระมัดระวังการจุดพลุหรือดอกไม้เพลิง โดยต้องขออนุญาตจากผู้อํานวยการเขตหรือนายอําเภอ ซึ่งเป็นไปตามหลักเกณฑ์การอนุญาตตามคําสั่งหัวหน้า คสช. ที่ 27/2559”
พลโท สรรเสริญ กล่าวต่อว่า ในส่วนของสถานบริการและธุรกิจโรงแรม กระทรวงมหาดไทยจะจัดชุดปฏิบัติการบูรณาการร่วมทหาร ตํารวจ ฝ่ายปกครอง ลงพื้นที่ตรวจตรากวดขันการให้บริการซึ่งต้องเป็นไปตามกฎหมาย เช่น ตรวจสอบใบอนุญาตประกอบกิจการ ใบอนุญาตขายสุรา และกําหนดเวลาเปิดปิด ห้ามมิให้ผู้ที่อายุต่ํากว่า 20 ปีบริบูรณ์เข้าไปใช้บริการ รวมทั้งป้องกันปัญหาการค้ามนุษย์ การลักลอบเล่นการพนัน ยาเสพติด ฯลฯ อย่างเคร่งครัด เฉียบขาด และจริงจัง
รัฐบาลไทย-ข่าวทำเนียบรัฐบาล-ทส. ร่วมรณรงค์ลดใช้ถุงพลาสติกเกาะสมุย
วันจันทร์ที่ 20 สิงหาคม 2561
ทส. ร่วมรณรงค์ลดใช้ถุงพลาสติกเกาะสมุย
กระทรวงทรัพยากรธรรมชาติและสิ่งแวดล้อม ร่วมจัดกิจกรรม “ทําความดีด้วยหัวใจ ลดรับ ลดให้ ลดใช้ถุงพลาสติก” ลงพื้นที่ตลาดสดละไม เกาะสมุย รณรงค์ลดใช้พลาสติกและโฟม
ทส. ร่วมรณรงค์ลดใช้ถุงพลาสติกเกาะสมุย
กระทรวงทรัพยากรธรรมชาติและสิ่งแวดล้อม ร่วมจัดกิจกรรม“ทําความดีด้วยหัวใจ ลดรับ ลดให้ ลดใช้ถุงพลาสติก” ลงพื้นที่ตลาดสดละไม เกาะสมุยรณรงค์ลดใช้พลาสติกและโฟม
โดยเมื่อวันที่ 18 ส.ค. 2561รัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอก สุรศักดิ์ กาญจนรัตน์)นําคณะผู้บริหาร เจ้าหน้าที่ ร่วมเดินตลาดสดรณรงค์ในกิจกรรม “ทําความดีด้วยหัวใจ ลดรับ ลดให้ ลดใช้ถุงพลาสติก” พร้อมมอบถุงผ้าเพื่อใช้แทนถุงพลาสติกแก่ประชาชนและผู้ประกอบการร้านค้าในตลาดสดละไมเทศบาลนครเกาะสมุย อ.เกาะสมุย จ.สุราษฎร์ธานี โดยมีนายจตุพร บุรุษพัฒน์ อธิบดีกรมทรัพยากรทางทะเลและชายฝั่ง พร้อมด้วยนายวิชวุทย์ จินโต ผู้ว่าราชการจังหวัดสุราษฎร์ธานี นายโสภณ ทองดี รองอธิบดีกรมทรัพยากรทางทะเลและชายฝั่ง คณะผู้บริหาร และเจ้าหน้าที่ในสังกัด ทส. ตลอดจนหัวหน้าส่วนราชการ ผู้นําชุมชน และผู้ประกอบการร้านค้าภายในตลาด ร่วมให้การต้อนรับ
การจัดกิจกรรมทําความดีด้วยหัวใจ ลดรับ ลดให้ ลดใช้ถุงพลาสติก” ณตลาดสดละไมเทศบาลนครเกาะสมุย ในครั้งนี้ เป็นไปตามมติคณะรัฐมนตรี เมื่อวันที่ 17 กรกฎาคม 2561 ให้กระทรวงทรัพยากรธรรมชาติและสิ่งแวดล้อม และหน่วยงานที่เกี่ยวข้องร่วมกันรณรงค์ประชาสัมพันธ์ให้ทุกภาคส่วน บริษัทห้างร้าน หรือสถานประกอบการต่างๆ เข้ามามีส่วนร่วมในการลดใช้วัสดุที่ผลิตขึ้นจากพลาสติก เนื่องจากเป็นขยะตกค้างที่ย่อยสลายได้ยาก พร้อมทั้งกระตุ้นให้ผู้ซื้อสินค้านําถุงผ้ามาใส่สินค้าเอง โดยให้เร่งรัดการดําเนินการให้เป็นรูปธรรมโดยเร็ว กระทรวงทรัพยากรธรรมชาติและสิ่งแวดล้อม จึงได้สนองนโยบายของรัฐบาล พร้อมทั้งดําเนินการจัดกิจกรรมดังกล่าวขึ้น เพื่อลดปริมาณการใช้ถุงพลาสติกหูหิ้ว และกล่องโฟมในพื้นที่ตลาดสดทั่วประเทศ ตลอดจนเป็นการส่งเสริมการมีส่วนร่วมของหน่วยงานและประชาชนในการดําเนินการแก้ไขปัญหาถุงพลาสติกหูหิ้วและกล่องโฟมในพื้นที่ตลาดสด
รัฐบาลไทย-ข่าวทำเนียบรัฐบาล-รมว.ศธ.บรรยาย "การจัดการเรียนรวม"
วันจันทร์ที่ 13 มีนาคม 2560
รมว.ศธ.บรรยาย "การจัดการเรียนรวม"
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ บรรยายพิเศษเรื่อง "แนวทางการขับเคลื่อนงานตามนโยบายการจัดการเรียนรวม"
แก่ศึกษานิเทศก์กลุ่มนิเทศติดตามประเมินผลการจัดการศึกษา ระดับสํานักงานเขตพื้นที่การศึกษา, บุคลากรศูนย์การศึกษาพิเศษ, บุคลากรโรงเรียนการศึกษาสงเคราะห์ ตลอดจนผู้แสดงผลงานนิทรรศการกว่า 400 คนในการประชุมสัมมนาเพื่อขับเคลื่อนนโยบาย"การบริหารจัดการเรียนรวมให้มีคุณภาพ" ปีงบประมาณ 2560 เมื่อวันเสาร์ที่ 11 มีนาคม 2560 ณโรงแรมริเวอร์ไซด์ กรุงเทพฯโดยมีนายอํานาจ วิชยานุวัติ ผู้ช่วยเลขาธิการคณะกรรมการการศึกษาขั้นพื้นฐาน ร่วมประชุมสัมมนาในครั้งนี้
นพ.ธีระเกียรติ เจริญเศรษฐศิลป์กล่าวตอนหนึ่งว่า ที่ผ่านมาศึกษานิเทศก์มักถูกละเลยไม่ได้รับการดูแล และถูกใช้ให้ทํางานโครงการต่าง ๆ อย่างหลากหลาย ทั้งการอ่านออกเขียนได้ การศึกษาพิเศษ การยกระดับภาษาอังกฤษ โรงเรียนคุณธรรม ลูกเสือ เป็นต้น เรียกได้ว่า"ศึกษานิเทศก์เป็นยาสามัญประจําบ้าน"ทั้งที่ในอดีตศึกษานิเทศก์มีความสําคัญมาก และมีเส้นทางความก้าวหน้าในอาชีพ (CarierPath) ในแต่ละสาขาที่ชัดเจน เพราะมีการกําหนด JobDescription ดังนั้น เพื่อให้ศึกษานิเทศก์ยุคนี้มีงานประจําทํา และไม่ต้องรองรับงานอื่น ๆ เช่นที่ผ่านมา ก็ควรที่จะกําหนดละเอียดงานที่ต้องทําอย่างชัดเจน
ในด้านการจัดการเรียนรวมนั้นส่วนตัวไม่ได้คาดหวังให้ศึกษานิเทศก์จําแนกหรือเป็นผู้ที่มีความเชี่ยวชาญเฉพาะทางด้านการวินิจฉัยหรือคัดกรองเด็กพิเศษได้แต่ขอให้ตรวจติดตามการจัดการศึกษาแบบเรียนรวม (Inclusive Education: IE) ในโรงเรียนต่าง ๆ ใน 2 ประเด็นหลัก คือ
1) จํานวนเด็กพิเศษในแต่ละโรงเรียนซึ่งโรงเรียนทั่วไปมีอัตราของเด็กพิเศษอยู่ระหว่าง 5 - 10%
2) แผนการศึกษาเฉพาะบุคคลหรือที่ตนเรียกว่า Individual life Education Plan (IEP) ขอให้มีการสุ่มตรวจว่าโรงเรียนได้วางแผนจัดการศึกษาสําหรับเด็กพิเศษแต่ละคนหรือไม่ ซึ่งเป็นหน้าที่ของครูใหญ่ที่จะต้องจัดการเรียนรวมเมื่อพบว่ามีเด็กพิเศษในโรงเรียน ซึ่งอาจจะมีหลากหลายรูปแบบ ไม่ได้มีรูปแบบเดียว แต่ขออย่าได้ละเลยเด็กเหล่านี้
หากมีข้อมูลดังกล่าว จะทําให้ได้รู้ถึงสถานการณ์ของแต่ละโรงเรียนนําไปสู่การวิเคราะห์และเตรียมวางแผนการจัดการศึกษาของหน่วยงานด้านการศึกษาพิเศษต่อไป เช่น บริบทของโรงเรียนที่มีเด็กพิเศษจํานวนมาก การคัดกรองของครู การวางแผนจัดการศึกษาเรียนรวมรูปแบบต่าง ๆ เป็นต้น
อย่างไรก็ตาม ในฐานะที่เป็นจิตแพทย์เด็กและวัยรุ่น ไม่เห็นด้วยกับการที่คนส่วนใหญ่มองเรื่องของความบกพร่องในการเรียนรู้ หรือ LD (Learning Disabilities) ว่าเป็นปัญหาทางการแพทย์ ถือเป็นเรื่องที่อันตรายอย่างมาก ที่ผลักปัญหาด้านการเรียนรู้ให้เป็นปัญหาด้านสมอง ซึ่งจะเป็นข้ออ้างที่จะทําให้เด็กคนนั้นไม่ได้รับการดูแลและพัฒนา เพราะคิดว่าสอนอย่างไรก็คงไม่ได้ ในใจของคนก็จะเกิดการแบ่งแยก และที่สําคัญคือการจัดการเรียนรวมและความรับผิดชอบก็จะหายไปทันทีในทางกลับกัน ต่อให้มีโรค LD จริง ก็คงจะรักษาไม่หายขาดเช่นเดียวกับคนที่อ่านหนังสือไม่ออก ที่เกิดจากสาเหตุพ่อแม่ทอดทิ้งและขาดโอกาส หากได้รับการสอนให้อ่านมากขึ้น ก็จะอ่านออกในระยะหนึ่ง แต่หากสอนไม่สม่ําเสมอหรือทอดทิ้งไม่ดูแล เขาก็จะกลับมาเป็นเหมือนเดิม
รัฐบาลไทย-ข่าวทำเนียบรัฐบาล-รองปลัดฯ เป็นประธานในพิธีปิดและมอบประกาศนียบัตรการฝึกอบรมหลักสูตร “นักบริหารการอุตสาหกรรมระดับกลาง รุ่นที่ 37-38” ของกระทรวงอุตสาหกรรม
วันพฤหัสบดีที่ 7 กุมภาพันธ์ 2562
รองปลัดฯ เป็นประธานในพิธีปิดและมอบประกาศนียบัตรการฝึกอบรมหลักสูตร “นักบริหารการอุตสาหกรรมระดับกลาง รุ่นที่ 37-38” ของกระทรวงอุตสาหกรรม
นายสุรพล ชามาตย์ รองปลัดกระทรวงอุตสาหกรรม เป็นประธานในพิธีปิดและมอบประกาศนียบัตรการฝึกอบรมหลักสูตร “นักบริหารการอุตสาหกรรมระดับกลาง รุ่นที่ 37-38” ของกระทรวงอุตสาหกรรม
วันนี้ (7 กุมภาพันธ์ 2562) นายสุรพล ชามาตย์ รองปลัดกระทรวงอุตสาหกรรม เป็นประธานในพิธีปิดและมอบประกาศนียบัตรการฝึกอบรมหลักสูตร “นักบริหารการอุตสาหกรรมระดับกลาง รุ่นที่ 37-38” ของกระทรวงอุตสาหกรรม จํานวน 60 คน โดยการฝึกอบรมแบ่งออกเป็น 3 ช่วง ได้แก่ การอบรมภาควิชาการ การบริหารจัดการ การศึกษาดูงานหน่วยงาน Best Practices และการจัดทํารายงานกลุ่มกรณีศึกษาด้านปรัชญาเศรษฐกิจพอเพียง อุตสาหกรรมสีเขียว และการส่งเสริมอุตสาหกรรม SMEs ณ โรงแรมดิเอมเมอรัลด์ กรุงเทพฯ